**DOM ZA STARIJE I NEMOĆNE OSOBE VARAŽDIN**

**Varaždin, Zavojna 6**

**Razina: 31**

**Matični broj: 03375471**

**OIB: 41732682041**

**Šifra djelatnosti: 8730**

**RKP: 07874**

**Šifra grada/općine: 472**

**BILJEŠKE UZ FINANCIJSKA IZVJEŠĆA**

**1. siječanj – 31. prosinac 2022.**

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Šifra 6 – za razdoblje od 01.01.-31.12.2022. ukupni prihodi poslovanja iznose 20.964.528,41 kn, što je više u odnosu na prošlu godinu. U ukupnim prihodima poslovanja sadržane su pomoći iz inozemstva i od subjekata unutar općeg proračuna, prihodi od imovine, prihodi od opskrbnina, zakupa poslovnih prostora i prihodi iz nadležnog proračuna za financiranje rashoda poslovanja.

Šifra 6361 – navedeni prihod od 46.000,00 kn odnosi se na tekuće pomoći proračunskim korisnicima iz proračuna koji im nije nadležan (Grad Varaždin) u iznosu od 30.000,00 kn te na potporu resornog ministarstva u iznosu od 16.000,00 kn kao pomoć zbog porasta cijena energenata (ukupno je dobiveno 48.000,00 kn što će se ostvariti kroz priznavanje mjesečnih kupona u iznosu od 4.000,00 kn godinu dana).

Šifra 6362 i 6382 – u prethodnoj godini na navedenoj poziciji ostvaren je prihod od 1.470.402,00 kn i 1.371.522,00 kn zbog provođenja projekta energetske obnove. Kako je navedeni projekt završio 31.03.2021. godine u izvještajnom razdoblju ove godine više nisu ostvareni prihodi na toj poziciji.

Šifra 6413 – u izvještajnom razdoblju ostvareni su veći prihodi od kamata zbog više sredstava na računu.

Šifra 6526 – navedeni prihodi ostvareni su od prihoda od opskrbnina i veći su u odnosu na isto razdoblje prošle godine. Razlog većih prihoda od opskrbnina je puna popunjenost kapaciteta u izvještajnom razdoblju (što nije bio slučaj u istom razdoblju prošle godine zbog COVID-19) i povećanje cijena smještaja od 01. veljače 2022. godine i od 01. srpnja 2022. godine. U navedenim prihodima, prihodi od opskrbnina u Dnevnom centru iznose 67.779,64 kn.

Šifra 6615 – prihodi ostvareni u iznosu od 260.965,56 kn od zakupa poslovnog prostora.

Šifra 671 – prihodi iz nadležnog proračuna za financiranje redovne djelatnosti proračunskih korisnika veći su nego u istom razdoblju prošle godine iz razloga što su osim decentraliziranih sredstava dobivena i dodatna sredstva od Varaždinske županije kao osnivača. Iz proračuna Varaždinske županije je dobiveno dodatnih 236.439,00 kn za isplatu dijela Nagodbe koju je Dom sklopio sa postojećim djelatnicima i onima koji su iz ustanove otišli u mirovinu zbog prava na isplatu razlike plaće nastale radi uvećanja osnovice za obračun plaće od 6% u razdoblju od prosinca 2015. godine do siječnja 2017. godine. Isto tako dobiveno je 60.000,00 kn za isplatu prekovremenih sati, 240.000,00 kn za radove u Domu i 500.000,00 kn za sufinanciranje plaća zaposlenih. Unutar navedenih prihoda su i prihodi iz nadležnog proračuna za Dnevni centar u iznosu od 94.735,00 kn.

Šifra 31 – rashodi za zaposlene veći su u izvještajnom razdoblju u odnosu na isto razdoblje prošle godine iz razloga isplate prije navedene Nagodbe sa djelatnicima u ukupnom iznosu od 456.279,10 kn. Razlog većih rashoda je i povećanje osnovice za izračun plaće od 4% od 01. svibnja 2022. godine te zaposlenje novih radnika prema Rješenju Inspekcijskog nadzora resornog ministarstva.

Šifra 321 – u prošloj godini zbog COVID-19 nisu bili organizirani izleti za korisnike, a djelatnici su sudjelovali samo na webinarima. U izvještajnom razdoblju organiziran je izlet za korisnike te su isplaćene dnevnice djelatnicima koji su bili pratnja, a pojedini djelatnici bili su na organiziranim seminarima. Naknade za prijevoz nešto su veće zbog povećanja cijene koja se isplaćuje po kilometru za dolazak i odlazak s posla.

Šifra 322 – rashodi za materijal i energiju znatno su veći u izvještajnom razdoblju u odnosu na prošlu godinu i to najviše zbog porasta cijena namirnica, energenata (najviše je porasla cijena el. energije) i svih ostalih potrepština.

Šifra 3227 – nakon više godina radnici uprave imali su pravo na kupnju odjeće i obuće, medicinskom i tehničko-pomoćnom osoblju je nabavljena nova odjeća i obuća.

Šifra 323 – rashodi za usluge povećani su u odnosu na prošlu godinu zbog nešto većeg ulaganja u održavanje.

Šifra 342 – kamate za primljene kredite otplaćuju se sukladno Otplatnom planu.

Šifra 3433 – zatezne kamate znatno su smanjene u izvještajnom razdoblju jer je veća naplata prihoda nego u istom razdoblju prošle godine (zbog COVID-19 i nepopunjenosti kapaciteta bila je i manja naplata prihoda) i obveze se redovno podmiruju.

Šifra 3721 – naknade su veće zbog većeg broja korisnika smještenih temeljem Rješenja CZSS i zbog njihovog prava temeljem novog Zakona o socijalnoj skrbi da se svima isplati razlika bez obzira da li je doneseno ili još nije Rješenje CZSS.

Šifra 422 – sukladno Planu za kupnju nefinancijske imovine nabavljena je sva planirana nefinancijska imovina (100.000,00 kn), a ostatak se odnosi na svu ostalu nefinancijsku imovinu za koju se pojavila potreba.

Šifra 451 – u izvještajnom razdoblju nije bilo dodatnih ulaganja na građevinskim objektima.

Šifra 84 – u izvještajnom razdoblju prošle godine primljena su sredstva (kredit) od HBOR-a u iznosu od 1.884.385,00 kn i od Zagrebačke banke u iznosu od 96.632,00 kn, dok u izvještajnom razdoblju ove godine nije bilo takvih primitaka.

Šifra 5422 – navedeno se odnosi na otplaćeni iznos glavnice za kredit kod HBOR-a. Uz redovnu otplatu sukladno Otplatnom planu, vraćen je i iznos koji je prilikom provođenja projekta energetske obnove zatražen kako bi se projekt mogao završiti, a naknadnim dobivanjem sredstava iz drugih izvora financiranja je omogućen povrat HBOR-u.

Šifra 5443 – navedeno se odnosi na otplaćene iznose glavnica za kredit kod Zagrebačke banke. U izvještajnom razdoblju iznos je veći u odnosu na prošlu godinu iz razloga što je otplata kredita započela u prosincu 2021. godine tako da je u 2021. godini otplaćena samo jedna rata, a od 2022. godine obveza po kreditu se otplaćuje svaki mjesec.

Šifra 19 – iznos se odnosi na plaću za prosinac koja se isplaćuje u siječnju.

**OBRAZAC BILANCA**

Šifra B001 – stanje u bilanci na dan 31.12.2022. iznosi 2.678.719,79 kn.

Šifra B002 – ukupna vrijednost nefinancijske imovine iznosi 702.282,82 kn. Vrijednost nefinancijske imovine smanjena je zbog prije spomenutog isknjiženja zemljišta i zgrade.

Šifra 1112 – stanje žiro – računa na dan 31.12.2022. iznosi 663.923,17 kn.

Šifra 12 – potraživanja u iznosu od 133.404,03 kn odnose se na potraživanja za više plaćene poreze i doprinose u iznosu od 37.376,40 kn te potraživanja za bolovanja od HZZO – a u iznosu od 96.027,63 kn.

Šifra 165 – potraživanja za opskrbnine i telefonske usluge iznose 149.153,38 kn, a usluge od zakupa poslovnog prostora iznose 72.909,21 kn. Ispravak vrijednosti potraživanja iznosi 93.802,19 kn.

Šifra 23 – ukupne obveze za rashode poslovanja iznose 1.831.407,06 kn, a odnose se na obveze za zaposlene u iznosu od 1.050.849,37 kn, obveze za materijalne rashode u iznosu od 759.832,35 kn, obveze za financijske rashode u iznosu od 3.224,35 kn i ostale tekuće obveze u iznosu od 17.500,99 kn.

Šifra 26 – obveze za kredite i zajmove – tuzemne iznose 9.326.303,84 kn, a odnose se na obveze za kredite uzete u HBOR-u (7.636.930,61 kn) i Zagrebačkoj banci (1.689.373,23 kn) za zatvaranje financijske konstrukcije vezane uz energetsku obnovu.

Šifra 991 – navedeni iznos odnosi se na primljena jamstva.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Šifra 10 – obuhvaća rashode za funkciju 10 – Socijalna zaštita

Rashodi poslovanja – 20.001.583,61 kn

Rashodi za nabavu nefinancijske imovine – 273.154,46 kn

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Šifra 9151 – promjena na navedenoj poziciji prikazuje povećanje od 187.393,00 kn, a odnosi se na promjene u obujmu proizvedene kratkotrajne imovine (šifra P022), odnosno na dobivenu pomoć - zaštitnu opremu u navedenoj vrijednosti. Iznos smanjenja odnosi se na promjene u obujmu neproizvedene dugotrajne imovine u iznosu od 1.078.554,50 kn (zemljište) i na promjene u obujmu proizvedene dugotrajne imovine u iznosu od 46.613.889,25 kn (zgrada i nefinancijska imovina). Kako je Varaždinska županija postala vlasnik nekretnine i uvela ih u svoje poslovne knjige, zemljište i zgrada isknjiženi su iz naših poslovnih knjiga.

**IZVJEŠTAJ O OBVEZAMA**

Stanje obveza na početku izvještajnog razdoblja iznosi 13.911.855,33 kn (Šifra V001), a u izvještajnom razdoblju obveze su povećane za 20.691.809,74 kn (Šifra V002). Dio obveza podmiren je u iznosu od 23.440.303,70 kn (Šifra V004), a stanje obveza na kraju izvještajnog razdoblja iznosi 11.163.361,37 kn (Šifra V006). Dospjele obveze iznose 29.184,93 kn (Šifra V007), a nedospjele 11.134.176,44 kn (Šifra V009).

Dospjele obveze odnose se na dio neplaćenog računa za plin, a za koji će se iskoristiti kupon dobiven kao pomoć od resornog ministarstva zbog porasta cijena energenata. Ostale dospjele obveze odnose se na račune zaprimljene nakon obračunskog razdoblja.

Varaždin, 31. siječanj 2023.

 Voditeljica odjela računovodstvenih i općih poslova:

 Nikolina Hrg, struč.spec.oec.